b"\n_START_ARTICLE_\nCa Timbales\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'origen g\xc3\xb2tic en cantonada al carrer Carnisseries consistent en planta baixa i dues plantes pis. Disposa de dues fa\xc3\xa7anes en aquesta cantonada a m\xc3\xa9s d'una tercera fa\xc3\xa7ana que d\xc3\xb3na a un pati lateral. Presenta motllures de pedra separadores de les diferents plantes. La porta d'acc\xc3\xa9s a la planta baixa presenta llinda i laterals de pedra. La cantonada t\xc3\xa9 carreus vistos. Les obertures de la primera planta tenen arcades lobulades apuntades de pedra. A la segona planta hi ha una galeria correguda de finestres balconeres apuntades. El remat de la fa\xc3\xa7ana es caracteritza per presentar una petita cornisa, semblant a la separadora entre plantes."